กรุงไทยแอกซ่าฟุ้ง3ปีขึ้นชั้นผู้นำประกัน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — กรุงไทยแอกซ่า คลอดแผน 3 ปี เติบโตต่อเนื่อง หวังกินส่วนแบ่งตลาดเกิน 10%
นายไมค์ แพล็กซ์ตัน ประธานกรรมการบริหาร บริษัท กรุงไทยแอกซ่า ประกันชีวิต เปิดเผยว่า ภายในปี 2555 บริษัทตั้งเป้าเพิ่มส่วนแบ่งการตลาดให้ได้มากกว่า 10% จากปัจจุบันอยู่ที่ 7.1% และติด 1 ใน 3 ของบริษัทที่มียอดขายเบี้ยรับปีแรกให้ได้ โดยจะมีอัตราเติบโตเป็น 2 เท่าในทุกด้านเมื่อเทียบกับผลการดำเนินงานในปีที่ผ่านมา ซึ่งเป็นเป้าหมายสำคัญตามแผน 3 ปี (25532555) ที่จะเป็นบริษัทอันดับ 1 ในใจคนไทยให้ได้ 
ทั้งนี้ ในปีที่ผ่านมาบริษัทมีเบี้ยรับรวม 12,695 ล้านบาท เบี้ยใหม่ 4,747 ล้านบาท และกำไร 957 ล้านบาท ซึ่งมีกำไรจากการลงทุน 7.4% จากเงินลงทุน 2.3 หมื่นล้านบาท ที่แบ่งเป็นการลงทุนในพันธบัตร 90% หุ้น 7% และอื่นๆ 3% ขณะที่ในปี 2551 มีเบี้ยรับรับ 9,100 ล้านบาท เบี้ยใหม่ 3,500 ล้านบาท และกำไร 657 ล้านบาท
สำหรับช่องทางขายนั้นยังคงเติบโตอย่างต่อเนื่อง โดยช่องทางขายผ่านธนาคารกรุงไทยได้เบี้ยใหม่เติบโต 166% หรือ 2,368 ล้านบาท ช่องทางผ่านตัวแทนได้เบี้ยใหม่เติบโต 113% หรือ 2,153 ล้านบาท ส่วนที่เหลือเป็นช่องทางอื่น ซึ่งในปีนี้ตั้งเป้าขายเบี้ยจากช่องทางตัวแทนและธนาคารอย่างละ 45% และช่องทางอื่น 10% ขณะที่ปัจจุบันช่องทางตัวแทนได้ 45% ช่องทางธนาคารได้ 50% และช่องทางอื่น 5%